ועדת העבודה, הרווחה והבריאות, כנסת 18, פרוטוקול מספר 430, 2011-02-14 11:30

חיים כץ: בוקר טוב.

חיים כץ: יום שני בשבוע, י' באדר א', 14 לפברואר 2011.

חיים כץ: אני מתכבד לפתוח את ישיבת ועדת העבודה והרווחה והבריאות.

חיים כץ: והנושא: הצעת חוק מרשם תורמי מח עצם התש"ע - 2010 של חברי הכנסת עמיר פרץ, זבולון אורלב, זאב בילסקי ואילן גילאון, דניאל בן – סימון, יואל חסון, טלב אלסאנע, אופיר אקוניס.

חיים כץ: זה דיון שלישי בסדרה, ואנחנו גם בפעמים הקודמות לא העברנו את זה כהכנה לשנייה, שלישית, בגלל עניין תקציבי.

חיים כץ: אנחנו לא רוצים להשתטות, אנחנו רוצים כסף.

חיים כץ: ואני חייב לציין שמזה שבועיים שלושה כל פעם שזבולון רואה אותי במליאה הוא אומר לי: ואללה, הבאתי כסף, הבאתי כסף, הבאתי כסף, תעשה דיון.

חיים כץ: תעשה דיון, הבאתי כסף.

חיים כץ: הבאתי כסף.

חיים כץ: האוצר, הוא הביא כסף?

חיים כץ: כמה כסף הביא?

יאיר זילברשטיין: יאיר זילברשטיין, משרד האוצר.

יאיר זילברשטיין: הסיכום עם המציעים הוא שבשנת 2011 יוקצה סכום של 5 מיליון שקלים לתמיכה בארגונים העוסקים בנושא, ובעתיד, לפי הצרכים המקצועיים.

חיים כץ: למה לא חתמתם על מכתב התחייבות?

יאיר זילברשטיין: יש מכתב התחייבות.

חיים כץ: אבל לא חתום.

קריאה: יש אצלי.

יאיר זילברשטיין: לא, יש.

חיים כץ: חתום?

קריאה: למיטב ידיעתי.

חיים כץ: תבדוק.

חיים כץ: ועדת ברנע גמרה ב – 2004.

חיים כץ: כבר העבירו לקופה 10 מיליארד, והם עדיין לא חתמו על המכתב.

חיים כץ: אני לא יודע מכוח מה העבירו את הכסף.

חיים כץ: 10 מיליארד.

חיים כץ: לא שקל אחד.

חיים כץ: והם עוד לא חתמו על המכתב.

חיים כץ: אז אני לא יודע.

חיים כץ: כשזה מספרים גדולים הם מעבירים.

חיים כץ: 10 מיליארד הם יעבירו.

חיים כץ: אבל מיליון שקל הם לא יעבירו.

חיים כץ: חבר הכנסת זבולון אורלב, בבקשה.

זבולון אורלב: קודם כל אני מודה לך על הדיון הזה שאני מתפלל שבכושר מנהיגותך תביא אותו לסיום להכנה לקריאה שניה ושלישית שנוכל לאשר את החוק כבר בשבוע הבא.

זבולון אורלב: למעשה סיימנו את החוק הזה, למעט העניין התקציבי.

זבולון אורלב: וכאמור, אני קיבלתי התחייבות בכתב חתומה.

חיים כץ: חתומה?

חיים כץ: אתה יכול למסור את זה לועדה?

זבולון אורלב: למיטב ידיעתי, כן.

זבולון אורלב: ואם לא – אני אדאג שתגיע אליך הודעה חתומה.

יאיר זילברשטיין: אני חוזר על ההתחייבות הזאת פה גם לפרוטוקול.

חיים כץ: יפה.

יאיר זילברשטיין: אם יהיה צורך.

חיים כץ: תנקוב במספר כספי.

זבולון אורלב: אני רוצה לקרוא את המכתב שנמצא.

חיים כץ: או.

חיים כץ: קיי.

זבולון אורלב: והוא יאשר אותו.

חיים כץ: בסדר.

זבולון אורלב: אנחנו, חבר הכנסת בילסקי ואני קיבלנו מכתב ב – כ"ז בטבת תשע"א, 3 בינואר 2011 שמספרו 2011241.

חיים כץ: רק אליכם הוא מופנה?

עמיר פרץ: זה אני רציתי לשאול.

עמיר פרץ: חבר הכנסת אורלב.

עמיר פרץ: אני לא בעסקה – אין חוק.

זבולון אורלב: אתה בעסקה.

זבולון אורלב: אתה בעסקה.

עמיר פרץ: מה זה?

עמיר פרץ: אני הראשון שהבאתי את החוק הזה.

זבולון אורלב: אתה בעסקה.

עמיר פרץ: זה 8 שנים כבר.

זבולון אורלב: אתה בעסקה.

עמיר פרץ: לא, וגם חידשתי אותו.

זבולון אורלב: סעיפיו הם כאלה.

עמיר פרץ: יש גבול.

זבולון אורלב: משרד האוצר יסיר את התנגדותו להצעת חוק מאגר מידע לתורמי מח עצם (פ/1361) ושל עמיר פרץ, בכפוף לכך שסעיפי המימון האמורים בהצעה.

חיים כץ: של עמיר פרץ כתוב?

זבולון אורלב: ונוסח ההצעה.

חיים כץ: זבולון אורלב, כתוב: של עמיר פרץ?

זבולון אורלב: לא, אני הוספתי.

עמיר פרץ: אל תוסיף.

עמיר פרץ: זה כסף שלך.

עמיר פרץ: אני רוצה כסף שלי.

עמיר פרץ: אין דבר כזה.

זבולון אורלב: ונוסח ההצעה יתואם.

עמיר פרץ: מה שנתנו לך – נתנו לך.

זבולון אורלב: ונוסח ההצעה יתואם עם משרדי הבריאות והאוצר.

זבולון אורלב: 2.

זבולון אורלב: בשנת 2011 יוקצו 5 מיליוני ש"ח לתמיכה בארגונים העוסקים בעידוד תרומות למאגרי מח עצם.

זבולון אורלב: 3.

זבולון אורלב: החל משנת 2012 ייקבע סכום שיוקצה לנושא זה על ידי והאוצר בהתאם לצורך המקצועי, כפי שייקבע על ידי שני המשרדים כאמור.

זבולון אורלב: 4.

זבולון אורלב: התקציב המיועד לתמיכה בארגונים כאמור, יתוקצב בתקנת תמיכה ייעודית.

חיים כץ: מאחר ואנחנו כבר עשינו כמה הסכמי שכר בחיים שלנו, לא יותר מידי, אז מה זה: לפי הצורך ישולם עם תקרה?

חיים כץ: אך לא יותר מ?

חיים כץ: אם יצטרכו 17 מיליון, הם יעבירו 17 מיליון?

זבולון אורלב: ההנחה המקצועית, הויכוחים המקצועיים שהיו עד היום הם נעו לא פחות מ – 2.5 מיליון, ולא יותר מ – 5 מיליון.

זבולון אורלב: אלה היו.

חיים כץ: אז למה לא כותבים את זה?

זבולון אורלב: אלה היו הויכוחים.

זבולון אורלב: כי זה חלק מכוחה של פשרה.

זבולון אורלב: כידוע, מאז שדנו בועדה בפעם האחרונה, עברו כמה חודשים טובים, אם אינני יודע, למעלה מחצי שנה.

זבולון אורלב: היו הרבה מאד דיונים עם האוצר, זאת הפשרה שאנחנו יכולנו להגיע אליה, ובהתייעצות גם עם עזר מציון.

חיים כץ: אתה יודע כמה זמן עבר מהפעם האחרונה?

זבולון אורלב: לא.

חיים כץ: 9 חודשים ו – 4 ימים.

זבולון אורלב: אתה רואה?

זבולון אורלב: זה המאמץ שעשינו.

חיים כץ: אנחנו דנו ב – 10 במאי.

זבולון אורלב: ואני חושב, להגיד לך שאנחנו הכי מאושרים?

זבולון אורלב: לא.

זבולון אורלב: אבל נחה דעתנו שזאת הפשרה הראוייה שיכולה להעביר.

זבולון אורלב: ומאחר, על המילה: לפי הצורך המקצועי, רק על זה היו ויכוחים על גבי ויכוחים.

זבולון אורלב: ואם יש קריטריון שאומר שצורך מקצועי הוא קובע, אז הצורך המקצועי הוא קובע.

עמיר פרץ: לא, אני מתנגד אדוני.

חיים כץ: זה לא, אתה לא יכול.

עמיר פרץ: אני מתנגד.

עמיר פרץ: הדבר המינימלי זה לרשום את ה – 2.5 מיליון.

עמיר פרץ: אחר כך שיקול דעת מ – 2.5.

עמיר פרץ: אבל ש – 2.5 מיליון יצויין.

עמיר פרץ: זה לא דבר טריוויאלי.

יאיר זילברשטיין: אנחנו סיכמנו את הנושא הזה מתוך הבנה והנחה שהצורך כרגע קיים לסכום שנקבע.

חיים כץ: כן, אבל אנחנו לא רוצים לזרוק כסף סתם.

חיים כץ: אנחנו רוצים המשכיות.

חיים כץ: אם אנחנו הולכים למהלך, אנחנו לא רוצים לבוא, לזרוק את הכסף ולהגיד: ואללה, נתנו 5 מיליון, ועשינו, ואין המשכיות.

זבולון אורלב: לא, לא, יש המשכיות.

זבולון אורלב: לפי סעיף 3 יש המשכיות שאומר שהתקציב יימשך בתקנה ייעודית, רק הגובה, יש היבט מקצועי של שאומר מה הצורך המקצועי, ושני המשרדים האלה.

חיים כץ: מה אומר ?

חיים כץ: כמה המינימום שבמינימום שבמינימום?

חיים כץ: הרצפה.

חיים כץ: איפה הרצפה?

בועז לב: אנחנו חושבים שהרצפה היא 2.5 מיליון.

חיים כץ: אז למה משרד האוצר לא אומר שלא פחות מ – 2.5 מיליון?

זבולון אורלב: רק לידיעתך, במכתב ההתחייבות הראשון שניתן לי הם כתבו: 2.5 מיליון לאורך כל השנים.

זבולון אורלב: ההנחה, ואז אנחנו טענו ש – 2.5 מיליון לא מתאים לפחות לשנה הראשונה.

זבולון אורלב: לא מתאים.

זבולון אורלב: ולכן זה הנוסח של הפשרה, כשההבנה- - -

חיים כץ: אבל עדיף 2.5 כל השנים, מאשר שנה ראשונה 5, ואחר כך אין רצפה, ואין תקרה.

זבולון אורלב: הם לא כתבו: כל השנים.

זבולון אורלב: נדמה לי שהוא כתב ל – 2011, 2012.

זבולון אורלב: נדמה לי שזה היה הנוסח.

זבולון אורלב: אמרתי: זה לא מקובל עלינו הדבר הזה כיוון שאנחנו רוצים להתחיל בסכום יותר גבוה.

זבולון אורלב: ואם ב – 2012 יגיע למסקנה ש – 2.5 מיליון.

זבולון אורלב: זה יהיה 2.5 מיליון.

קריאה: אז מה?

קריאה: אז מה ההבדל?

קריאה: לא מבין.

זבולון אורלב: כתוב כאן: "ימומן, יוקצה על ידי משרדי הבריאות והאוצר".

זבולון אורלב: אם יש הסדרים ביניהם, בשיחה שהייתה לי עם סגן שר הבריאות, לשאול בדיוק את ההיבט הזה שאת אמרת, אמר לי: זבולון, מבחינתנו, זה מקובל על הסיכום הזה שאנחנו יחד עם האוצר אחראים לתקציב הזה.

עמיר פרץ: איפה הבעיה?

זבולון אורלב: יושב פה המשנה למנכ"ל, אתה יכול לשאול אותו.

עמיר פרץ: אבל זבולון, איפה הבעיה?

חיים כץ: הוא לא משלם.

חיים כץ: אנחנו שואלים במשרד האוצר.

חיים כץ: שנייה, שנייה.

עמיר פרץ: כל הניסוח הזה, עם כל הכבוד הראוי לעובדה שיש פה פשרה, אז היום זבולון נמצא כאן, מחר הוא לא יהיה.

עמיר פרץ: אני נמצא כאן, מחרתיים אני לא אהיה.

עמיר פרץ: מה זה משנה?

עמיר פרץ: בסוף אנחנו יודעים איך הפרשנויות האלה שבמקום שאין מספרים חבל על הזמן.

עמיר פרץ: כשיתחילו לבחון תקציב נוסף, זה התקציב הראשון שיקצצו.

עמיר פרץ: אנחנו מכירים את זה.

עמיר פרץ: אל תעשה לי ככה, חבוב.

עמיר פרץ: אתה תהיה פה עוד שנתיים, שלוש, בתפקיד אחר, ואני מאחל לך כל הצלחה, כן?

עמיר פרץ: אבל אנחנו בעלי ניסיון כאן.

עמיר פרץ: דברים הרבה יותר חמורים, הרבה יותר משמעותיים.

עמיר פרץ: ברגע שלא ננקב סכום במפורש, אז בוא נרשום את ה – 2.5 מיליון, ונרשום שהמשרד ישקול מעת לעת תוספת בהתאם לצרכים, בתיאום עם האוצר.

עמיר פרץ: זה בסדר גמור.

עמיר פרץ: אבל ה – 2.5 מיליון חייב להירשם.

עמיר פרץ: מה העקשנות שלכם, אם אתם מתכוונים לתת?

עמיר פרץ: מה העקשנות?

עמיר פרץ: איפה העקשנות הזאת?

יאיר זילברשטיין: הנושאים המרכזיים ביותר במערכת הבריאות נקבעים במסגרת דיוני תקציב, מיליארדי שקלים כל שנה, כל התוספות של מאות מיליוני שקלים לנושאים שאתם מכירים,

עמיר פרץ: אבל תמיד כבשת הרש היא הבעיה.

עמיר פרץ: המיליארדים לא הבעיה.

עמיר פרץ: תמיד אתם מתווכחים על השני מיליון של זה, ועל שני מיליון של ההוא.

חיים כץ: היית בדיון הקודם לפני חצי שעה?

עמיר פרץ: לא.

חיים כץ: עשיתי דיון, העברנו 10 מיליארד, זה חופשי.

חיים כץ: צריך להעביר מיליון,

עמיר פרץ: זה בעיה.

עמיר פרץ: מה?

חיים כץ: 10 מיליארד זה לא סחורה.

חיים כץ: זה עובר בקלות.

חיים כץ: אבל מיליון אחד זה כבר צריך שקפים, דיונים, מצגת.

יאיר זילברשטיין: מי שמכיר את הסיכום התקציבי של הוא כולל הרבה מאד מיליונים בודדים למגוון מאד רחב של נושאים.

יאיר זילברשטיין: אנחנו חושבים שצריך לשמור פה את הגמישות לצרכים המשתנים, שהם באמת משתנים בנושא הזה אפילו יותר מדברים אחרים.

יאיר זילברשטיין: הסכום של 5 מיליון ב – 2011 הוא בגלל צורך שקיים עכשיו.

יאיר זילברשטיין: ושוב, זה כתוב, כמו שיש המון המון נושאים שאפילו מוגדרים בחוק.

אורלי לוי אבקסיס: זה סכום חד פעמי?

יאיר זילברשטיין: כן.

יאיר זילברשטיין: ה – 5 מיליון הוא סכום חד פעמי, וכתוב, וכל שנה יוצא סכום כפי שיסוכם בין המשרדים, כמו שנעשה ב – 90 ומשהו אחוז, אני חושב.

חיים כץ: שמע, אנחנו בסעיף 3.

עמיר פרץ: אדוני, אדוני.

חיים כץ: עמיר, עמיר, אני איתך, אני איתך.

עמיר פרץ: רק להגיד לו משפט.

חיים כץ: המשפט שאתה רוצה להגיד.

עמיר פרץ: בבקשה.

חיים כץ: הנה.

חיים כץ: בסעיף 3: "משנת 2012 ייקבע סכום מינימלי בסך 2.5 מיליון ש"ח שיוקצה לנושא על ידי משרד הבריאות.

חיים כץ: אתה תוכל להגיש הסתייגות במליאה.

יאיר זילברשטיין: שוב פעם.

יאיר זילברשטיין: זה מכתב שלנו.

חיים כץ: אז בוא, אתם תוסיפו את זה.

חיים כץ: אתה תוכל להגיש הסתייגות במליאה.

חיים כץ: תקשיב, אנחנו לא באנו פה לשחק.

יאיר זילברשטיין: אנחנו גם לא משחקים.

חיים כץ: אנחנו באנו פה דיון שלישי בסדרה.

חיים כץ: וצריך להיות כיסוי כספי.

חיים כץ: ואנחנו לא נבוא נחזר על הפתחים.

חיים כץ: עכשיו עמיר אם רצית להגיד משהו, תגיד.

עמיר פרץ: כן.

עמיר פרץ: ה – 5 מיליון הם מוקצים באופן מיידי?

עמיר פרץ: 2011?

יאיר זילברשטיין: כן.

יאיר זילברשטיין: כן.

עמיר פרץ: יפה.

עמיר פרץ: עד כמה שידוע לי עיקר גאוות

עמיר פרץ: כם זה על תקציב דו שנתי.

עמיר פרץ: המינימום שבסיס התקציב ידבר על דו שנתי.

עמיר פרץ: אין אפשרות אחרת.

עמיר פרץ: זה הרי לא הגיוני לבוא ולומר.

עמיר פרץ: אם היה תקציב שנתי אחד – אתה יודע מה?

עמיר פרץ: ניחא.

עמיר פרץ: היו אומרים: אתה יודע מה?

עמיר פרץ: נריב בעוד שנה.

עמיר פרץ: אבל אין דיון.

עמיר פרץ: אין מצב.

עמיר פרץ: לכן, יפה, אני מאד מודה לכם על נדיבות הלב להקצות 5 מיליון ב – 2011.

עמיר פרץ: אבל 2.5 מיליון חייב להיכנס בבסיס.

עמיר פרץ: לכן צריך להירשם בחוק שמהחל מ – 2011 יש 2.5 מיליון, וכמחווה, כדי לתקן ולצמצם את הפיגור הרבה שיש בבדיקת מח עצם, משרד האוצר בנדיבותו, מקצה ב – 2011 עוד 2.5 מיליון.

עמיר פרץ: ב – 2012 נדע שיש 2.5.

עמיר פרץ: תחליטו בתיאום עם המשרד, להוסיף גם, נודה לכם.

עמיר פרץ: אבל זה חייב להיות הדבר, אין, אתה לא יכול לבוא בטענה האסטרטגית שלכם של תקציב דו שנתי, ועכשיו, כשמדובר בדברים, אתה יודע כמה אנשים יכלו לחיות אם היינו גומרים את החוק לפני 9 חודשים?

עמיר פרץ: מה זה?

חיים כץ: אתה יודע איך זה היה דופק את קרנות הפנסיה?

עמיר פרץ: יש דברים בלתי הפיכים, חביבי.

עמיר פרץ: יש דברים בלתי הפיכים.

אילן גילאון: אנשים חיים עולים כסף.

עמיר פרץ: אתם צריכים להבין שיש דברים בלתי הפיכים, ולכן אני חושב, בסופו של דבר תגיעו לאותה תוצאה.

עמיר פרץ: למה אתם צריכים לעשות את זה בדרך שסתם מלקים בכם?

עמיר פרץ: באמת.

עמיר פרץ: אתה יודע שאני המגן הכי גדול של הפקידים.

עמיר פרץ: אני אין לי עניין עם הפקידים.

עמיר פרץ: יש לי עניין עם השרים.

עמיר פרץ: לא מכיר דבר כזה: פקידים.

עמיר פרץ: אתה בשבילי נציג השר.

עמיר פרץ: אני לא מכיר מושג כזה: פקידי האוצר.

עמיר פרץ: שר האוצר הוא אחראי מבחינתי, שר הבריאות אחראי מבחינתי.

עמיר פרץ: זה הכל.

אורלי לוי אבקסיס: למרות שהשבוע בעיתון הם בעצמם עשו את ההפרדה.

חיים כץ: הלוואי היה ככה.

חיים כץ: הוא עובד אצלם.

אורלי לוי אבקסיס: הפקידים בעצם המליצו על משהו מסויים, והשר החליט אחרת, מה שבסוף נאלצו לחזור להמלצת הפקידים.

חיים כץ: או.

חיים כץ: קיי.

חיים כץ: חבר הכנסת בילסקי.

זאב בילסקי: אדוני היושב ראש.

זאב בילסקי: זאת הצעת החוק הראשונה שאני הייתי שותף לה מיד עם כניסתי לכנסת לפני שנתיים.

זאב בילסקי: אדוני ציין, בצדק רב, שמהישיבה האחרונה עברו 9 חודשים ו – 4 ימים.

זאב בילסקי: אני הייתי פה גם בישיבה שאדוני הפסיק אותה בגלל חילוקי דעות לגבי הדם התבורי.

זאב בילסקי: הצעת חוק שאושרה, שהסכום היה בתוך הצעת החוק, ואדוני ראה.

חיים כץ: אין ניסוחים עד היום.

זאב בילסקי: ועד היום לא היה שום דבר.

חיים כץ: לא, לא, אבל זה מתקדם.

זאב בילסקי: רק לפני כמה ימים התקבל הסכום הראשון על הצעת חוק של לפני 3 שנים.

זאב בילסקי: ולכן אני אחרי שנתיים יכול להגיד: נער הייתי, גם זקנתי, לא ראיתי צדיק נעזב פה, אבל ראיתי הרבה מאד הליכי חקיקה, ומה שאני מבקש מהיושב ראש, לכבד את ההסכם.

זאב בילסקי: את הטרחה העצומה שעשה חבר הכנסת זבולון אורלב.

זאב בילסקי: את ההבנות שלו.

זאב בילסקי: אני הייתי מובן שמח אם היה כותבים מינימום.

זאב בילסקי: ... היו כותבים.

זאב בילסקי: הכל היה טוב.

עמיר פרץ: אני לא מסכים לזה.

זאב בילסקי: אבל אני אומר, יכול להיות שלא מסכים, עמיר.

עמיר פרץ: אתה נער היית וגם זקנת?

עמיר פרץ: אני 22 שנה.

זאב בילסקי: יכול להיות.

זאב בילסקי: לפחות תן לי לסיים.

קריאה: הוא גם שנתיים.

זאב בילסקי: גם אם אתה לא מסכים להם, עמיר, מכיוון שזאת פעם ראשונה שמעשה כזה של 100 מיליון שקל שהושגו מתרומות פרטיות עד היום, ארגון שהממשלה הייתה צריכה כבר מזמן, עם הקמת המדינה לקחת את זה תחת חסותה ולהפעיל בדרך של ממשלה.

זאב בילסקי: זה נעשה על ידי "עזר מציון", ולכן אנחנו נמצאים היום במצב כזה.

זאב בילסקי: אנחנו היום עומדים לפני אישור החוק הזה, עם כל ההסתייגויות שהיושב ראש אמר.

זאב בילסקי: ואני מקווה שאנחנו נצליח להביא את זה.

זאב בילסקי: אבל יחד עם זאת, ללכת היום לעצור את החקיקה אנחנו נביא לכך שאנחנו נבזבז עוד הרבה מאד חודשים יקרים.

עמיר פרץ: אבל למה לעצור את החקיקה?

זאב בילסקי: סליחה עמיר.

זאב בילסקי: אני ראיתי פשוט איך זה הולך.

זאב בילסקי: אני ראיתי את זה עם מח עצם.

זאב בילסקי: אני ישבתי בועדה.

זאב בילסקי: אני ראיתי איך שזה עובד, ולכן אני פונה ומבקש.

חיים כץ: אתה יודע כמה חוקים הועדה הזאת העבירה?

זאב בילסקי: אני יודע.

חיים כץ: חוקים מושלמים.

זאב בילסקי: אני יודע.

אורלי לוי אבקסיס: שדנו בהם 8 שנים.

חיים כץ: אין לזה אח ורע.

חיים כץ: אני אומר לך, אין לזה אח ורע בכנסת בכמות החוקים שהעבירו פה מושלמים, בגלל שהיא לא התפשרה.

חיים כץ: אם אתה תעביר חוק בעוד שנה, לא יהיה שם שקל.

עמיר פרץ: אני אציע לך הצעה.

חיים כץ: אני אומר לך שאתה קרוב לנצח.

עמיר פרץ: חבר כנסת בילסקי.

חיים כץ: וצריך סבלנות.

זאב בילסקי: יכול להיות שצריך סבלנות, אבל אני חשבתי כשהתחלתי את הדרך, חשבתי 6 חודשים חוק כזה מכסימום ייגמר.

זאב בילסקי: עכשיו, אם היו אומרים לי, אם זה המוצג כשהתחלנו, אז היינו מקבלים כבר, נניח, את המינימום כבר 3 שנים.

חיים כץ: אתה יודע.

חיים כץ: העברנו פה את חוק אלמנות צה"ל.

חיים כץ: אתה יודע כמה זמן לקח?

זאב בילסקי: אני יודע.

חיים כץ: 62 שנה.

זאב בילסקי: אני יודע.

חיים כץ: 62 שנה.

חיים כץ: החוק עבר.

חיים כץ: אבל עבר, ואללה.

זבולון אורלב: אם תיתן לי רשות של שתי דקות, אני אפתור את הבעיה.

חיים כץ: אבל גם החברים שלך רוצים לדבר.

חיים כץ: אם אתה לא רוצה שידברו אז אני הבנתי שהוא סיים.

זאב בילסקי: יש לי, יש לי כבוד לזבולון, מתי שהוא רוצה.

זבולון אורלב: אדוני, יש לי חדשות בשבילך.

זבולון אורלב: יש בבסיס התקציב של 2.5 מיליון שקלים.

חיים כץ: או.

חיים כץ: קיי.

חיים כץ: מצויין.

חיים כץ: בסדר.

זבולון אורלב: יש שם.

זבולון אורלב: אפשר לשאול את המנכ"ל.

עמיר פרץ: אם יש – אין בעיה.

זבולון אורלב: הסכום הזה קיים.

זבולון אורלב: הוא קיים.

חיים כץ: אבל?

זבולון אורלב: הבסיס קיים.

זבולון אורלב: כל מה שעשינו פה בהסכם עם האוצר אלה שלושה דברים גדולים.

זבולון אורלב: א' – תמיכה של האוצר בחוק.

זבולון אורלב: 2 – ב – 2012 5 מיליון שקלים.

זבולון אורלב: ובהמשך זה יכול רק לגדול.

חיים כץ: 2011 5 מיליון.

זבולון אורלב: 2011.

זבולון אורלב: בהמשך זה יכול לגדול עם הצרכים המקצועיים.

זבולון אורלב: היה ויכוח אם האוצר יטיל וטו.

זבולון אורלב: אין פה וטו של האוצר.

זבולון אורלב: האוצר לא יכול להטיל וטו על הצרכים המקצועיים.

אורלי לוי אבקסיס: אבל אמרת חד פעמי.

זבולון אורלב: לא אמרתי חד פעמי.

זבולון אורלב: אמרתי: התחייבות.

אורלי לוי אבקסיס: שאלתי.

זבולון אורלב: אמרתי התחייבות חד פעמית ל – 5 מיליון.

חיים כץ: או.

חיים כץ: קיי.

חיים כץ: זה חד פעמי.

חיים כץ: זה נגמר.

זבולון אורלב: 2012 יש בסיס בתקציב.

עמיר פרץ: זה בסדר.

עמיר פרץ: אז אין בעיה.

זבולון אורלב: זה יכול לגדול לפי הצורך המקצועי.

עמיר פרץ: לא, אבל הוא אמר שלא.

עמיר פרץ: זבולון.

עמיר פרץ: אם זה נכון מה שאתה אומר – אין בעיה.

זבולון אורלב: תשאל את המנכ"ל.

עמיר פרץ: הוא אמר שלא.

זבולון אורלב: תשאל את המנכ"ל.

עמיר פרץ: אבל הנה האוצר פה.

זבולון אורלב: יש בבסיס התקציב.

זבולון אורלב: שאל את המנכ"ל.

עמיר פרץ: הוא אמר שלא.

עמיר פרץ: אם הוא היה אומר שכן – אין בעיה.

יאיר זילברשטיין: אני לא זוכר.

יאיר זילברשטיין: אני אבדוק.

זבולון אורלב: תשאל אותו.

יאיר זילברשטיין: יש כסף שנמצא בבסיס התקציב לתמיכות.

זבולון אורלב: תשאל.

זבולון אורלב: אל תעשה פה הצהרות.

זבולון אורלב: אם אפשר שאדוני היושב ראש ישאל את המשנה למנכ"ל.

עמיר פרץ: אם זה נכון – אין בעיה.

עמיר פרץ: הוא אמר שלא.

זבולון אורלב: אמרתי.

זבולון אורלב: רק תאפשרו לי לדבר.

זבולון אורלב: זה קיים.

זבולון אורלב: 2.5 קיים.

טליה אגמון: עורכת דין טליה אגמון ממשרד הבריאות.

טליה אגמון: הרי לא כל כך מזמן, ממש לפני חודש ומשהו, פירסמנו מבחני תמיכות לנושא הזה ספציפית, בתקציב שמחולק לפי התמיכות האלה הוא 2.5 מיליון, אולי 2, אני חושבת ש – 2.5.

חיים כץ: רק למח עצם?

טליה אגמון: שהם רק למקרה של מח עצם.

טליה אגמון: כן.

טליה אגמון: המבחנים פורסמו.

טליה אגמון: זה ייקח את הזמן שצריך להגיש את הבקשות.

טליה אגמון: הכסף הזה יחולק השנה.

טליה אגמון: ולהמשך זה יהיה באותו מנגנון.

טליה אגמון: אנחנו עם הזמן נשכלל את המבחנים.

חיים כץ: אתה משרד האוצר, שמעת?

יאיר זילברשטיין: כן.

יאיר זילברשטיין: שמעתי.

יאיר זילברשטיין: אני לא בטוח במאה אחוז.

יאיר זילברשטיין: אני יכול לבדוק את זה.

יאיר זילברשטיין: אבל אני סומך במאה אחוז על.

חיים כץ: אתה לא בטוח?

יאיר זילברשטיין: אני לא מכיר את זה כעובדה בדוקה.

יאיר זילברשטיין: אם משנה למנכ"ל של משרד הבריאות.

חיים כץ: אתה מוכן לסמוך ולקבל?

חיים כץ: אנחנו לא משחקים פה.

חיים כץ: אם אתה, אתה מוכן לסמוך ולקבל על מה שאמרו מ?

יאיר זילברשטיין: שוב פעם, אני, יש לנו את הסיכום הזה שהוא, חברים.

חיים כץ: אתה רוצה 5 דקות בשביל לבדוק?

יאיר זילברשטיין: אם אתם רוצים, אני יכול לבדוק את זה.

עמיר פרץ: 10 דקות התייעצות הפסקה.

חיים כץ: הפסקה של 5 דקות.

חיים כץ: תבדוק.

חיים כץ: (הישיבה נפסקה ב – 11:55 ונתחדשה ב – 12:00)

חיים כץ: אז צהרים טובים התחלנו בבוקר, והגענו לצהרים.

חיים כץ: אני שמח לחדש את ישיבת ועדת העבודה והרווחה והבריאות.

חיים כץ: האוצר, מה יש לך להודיע לנו?

יאיר זילברשטיין: טוב, אז כולנו למדנו דברים חדשים.

יאיר זילברשטיין: אז בבירור שערכנו באמת עם הסמנכ"ל לתקציבים של עולה שמתוך סכום שהוקצב בבסיס ל לנושאים ש יבחר, הוא כבר הקצה 2.5 מיליון שקל.

חיים כץ: לפחות.

יאיר זילברשטיין: הוא הקצה 2.5 מיליון שקל.

חיים כץ: לפחות.

חיים כץ: הוא יכול לעצור ב – 2.5.

יאיר זילברשטיין: יכול לעשות מה שהוא רוצה, אבל הוא כבר הקצה 2.5 מיליון שקל לשנת 2012 לבסיס תקציבי.

חיים כץ: אבל אם ירצה פתאום ויגיד 3?

חיים כץ: אין לו בעיה.

חיים כץ: אבל הוא לא יכול להגיד 2.4.

חיים כץ: יש לפחות, לפרוטוקול: לפחות 2.5 מיליון שקל על בסיס התקציב בכל שנה.

חיים כץ: משנת 2012 ואילך.

יאיר זילברשטיין: מ – 2012 מופיע 2.5 מיליון שקל.

יאיר זילברשטיין: ככה נאמר לי.

חיים כץ: אי לכך, ובהמשך, מאחר ואנחנו הקראנו כבר את החוק.

אייל לב ארי: הקראנו, קיבלנו מספר הערות מ שהם יתרמו, לדעתנו, לחוק הזה.

חיים כץ: אז בוא תקריא אותם.

אייל לב ארי: רק את ההערות.

חיים כץ: סעיפים עם ההערות.

אייל לב ארי: סעיפים של ההערות, וסעיפים שבעצם לא, הועדה טרם התייחסה אליהם.

חיים כץ: או.

חיים כץ: קיי.

אייל לב ארי: הם שניים קטנים.

אייל לב ארי: דבר ראשון – בסעיף הגדרות לבדיקת התאמה בסיפא רשום, בסיפא של הגדרה: בדיקת התאמה- רשום: "מציאת התאמה לתרומת רקמות".

אייל לב ארי: גם אנחנו חשבנו שצריך להיות: תרומת מח עצם.

אייל לב ארי: מציאת התאמה לתרומת מח עצם.

אייל לב ארי: זה גם הסכמה של מבחינת הניסוח.

חיים כץ: אז לאנשים אין פה הסתייגויות מהעניין הזה?

קריאה: לא.

חיים כץ: הלאה.

אייל לב ארי: לגבי הגדרה: "מרשם תורמי מוח עצם, שרשמנו בסוגרים: "תאי אב".

אייל לב ארי: שגם חשבנו שזה מיותר בשלב הזה.

אייל לב ארי: גם סובר שהאמירה, הכתיבה של תאי אב בסוגרים, יכול רק להפריע.

אייל לב ארי: מספיק: "מרשם תורמי מוח עצם ברור לכולם.

חיים כץ: זה גם בסדר לכולם?

חיים כץ: אז זה בסדר לכולם.

אייל לב ארי: בסעיף 3.

זבולון אורלב: רגע, באותו סעיף, שורה למטה "שנבדקו" המחיקה?

אייל לב ארי: סליחה?

זבולון אורלב: מחיקה מתחת "תאי אב".

קריאה: במקום: "שנבדקו", כתוב: "שהבדיקה ניטלה מהם בישראל".

קריאה: זהו.

חיים כץ: רק תאמר את זה לפרוטוקול.

אייל לב ארי: נבדקים – שהבדיקה ניטלה מהם בישראל.

חיים כץ: או.

חיים כץ: קיי.

אייל לב ארי: כפי שכתוב.

אייל לב ארי: המחיקה ...

אייל לב ארי: בסעיף 3: עריכת בדיקת התאמה.

אייל לב ארי: מציע להוסיף סעיף קטן (ד): דגימות שניטלו לשם בדיקת התאמה יישמרו במכון גנטי, או במעבדה גנטית.

זבולון אורלב: אתה רוצה שוב להקריא את זה?

אייל לב ארי: כן.

אייל לב ארי: בוודאי: דגימות שניטלו לשם בדיקת התאמה יישמרו במכון גנטי, או במעבדה גנטית.

טליה אגמון: פשוט היה חסר רק התייחסות איפה מאחסנים את הדגימות לאורך זמן.

טליה אגמון: הייתה חסרה לנו רק התייחסות לגבי איפה מאחסנים לאורך זמן את הדגימות.

טליה אגמון: להבדיל מהמידע.

טליה אגמון: עכשיו, מעירים לי גם שחלק מהבדיקות נעשות במעבדות שהם מעבדות אימונולוגיות, אז יכול להיות שבמקום: מעבדה לבדיקות גנטיות, צריך לומר, או בנוסף לזה: או מעבדה מתאימה, מעבדה אחרת שלפי תנאי רישיונה, או משהו כזה.

עמנואל גזית: מעבדה לסיווג רקמות.

טליה אגמון: מעבדה לסיווג רקמות זה בסדר.

טליה אגמון: רק שלזה אין הגדרה כאן.

אייל לב ארי: רגע, אז מעבדה אחרת, או מעבדה לסיווג רקמות?

עמנואל גזית: מעבדה לסיווג רקמות, עמנואל גזית, המחלקה למעבדות.

עמנואל גזית: המינוח הנכון זה: מעבדה לסיווג רקמות שם נעשות כל הבדיקות.

אייל לב ארי: או.

אייל לב ארי: קיי.

אייל לב ארי: אם ככה זה יהיה: יישמרו במכון גנטי, או במעבדה גנטית, או במעבדה לסיווג רקמות.

טליה אגמון: בסדר.

טליה אגמון: כן.

זבולון אורלב: בסדר גמור.

טליה אגמון: וזה גם ב – א' צריך להוסיף את זה, ואיפה עושים את הבדיקה.

אייל לב ארי: בסדר.

אייל לב ארי: לגבי סעיף 5 (ב): הציע לגבי הפרטים שייכללו במרשם.

אייל לב ארי: אולי בעצם במקום בתור סעיף קטן, אלא בתוספת לחוק, עם אפשרות לשר לשנות את התוספת.

טליה אגמון: הנוסח שקבוע כרגע שבעצם אומר שהפרטים שרושמים במרשם ייקבעו בהמשך על ידי המנהל בהסכמת שר המשפטים, ונפרסם ברשומות.

טליה אגמון: זה דבר שאם יודעים אותו היום מה רושמים.

חיים כץ: למה אנחנו צריכים את זה?

טליה אגמון: זו בדיוק ההערה שלי.

טליה אגמון: ולכן עדיף פשוט לקבל מהמרשם את רשימת הפרטים שהם צריכים בשביל לרשום, ונכניס אותה כתוספת לחוק.

טליה אגמון: זה סתם יסרבל וייקח יותר זמן.

חיים כץ: נכון.

חיים כץ: במקום הסכמת שר המשפטים, וכיוצא בזה.

חיים כץ: מה זה?

אייל לב ארי: או.

אייל לב ארי: קיי.

אייל לב ארי: השאלה אם בעצם, אז במקום סעיף קטן (ב) את הפרטים שכן ניתן לכלול בעצם, או.

אייל לב ארי: קיי.

אייל לב ארי: הבנתי.

אייל לב ארי: אז אנחנו בעצם ננסח שבעצם.

טליה אגמון: המרשם יכלול תוצאות בדיקות התאמה, ופרטים המנויים בתוספת.

אייל לב ארי: ופרטים המנויים בתוספת, ובעצם להסמיך את השר לשנות את התוספת.

טליה אגמון: אפשר גם, למרות שזה.

חיים כץ: לא צריך להסמיך את השר.

חיים כץ: למה צריך להסמיך את השר?

זבולון אורלב: כל תוספת.

זבולון אורלב: כל תוספת לחוק הוא יכול לבוא, זה כמו תקנות.

אייל לב ארי: בסדר.

אייל לב ארי: צריך להסמיך אותו כדי לשנות את התוספת, כי זה גוף החוק.

טליה אגמון: אחרת זה תיקון חקיקה ראשי לסעיף.

אייל לב ארי: וודאי.

זבולון אורלב: או.

זבולון אורלב: קיי.

זבולון אורלב: אז צריכים לעשות.

עמיר פרץ: השאלה באישור הועדה?

זבולון אורלב: וודאי.

זבולון אורלב: תמיד זה באישור ועדה.

אייל לב ארי: או.

אייל לב ארי: קיי.

אייל לב ארי: שינוי התוספת על ידי השר באישור הועדה.

עמיר פרץ: אבל רגע, אם הוא לא יביא תוספת, החוק ייתקע?

עמיר פרץ: מה לא?

טליה אגמון: לא, לא, זה לא בעיה לעשות.

זבולון אורלב: לא, אתה כותב היום בתוספת מה הפרטים שצריכים יחד עם חקיקה.

זבולון אורלב: זה יבוא לקריאה שניה ושלישית, יבוא כבר עם הפרטים.

עמיר פרץ: עם התוספת?

זבולון אורלב: וודאי.

עמיר פרץ: או.

עמיר פרץ: קיי.

עמיר פרץ: מצויין.

חיים כץ: למה אתם עושים את כל זה עכשיו?

זבולון אורלב: מה פרטים לתוספת?

טליה אגמון: הפרטים זה שם מלא, תעודת זהות, כתובת.

חיים כץ: תגידי לי, , למה מסרת לו רק את התיקונים עכשיו?

טליה אגמון: זה קיבלנו את הנוסח.

חיים כץ: אתם, מה זה קיבלתם?

חיים כץ: עכשיו, ככה אתם.

טליה אגמון: כאשר מגיעה הודעה על דיון בסוף השבוע, אז אנחנו.

חיים כץ: אז אין לכם זמן ביום ראשון?

חיים כץ: מהדיון האחרון היה, איך אמרנו?

חיים כץ: 9 חודשים ו – 4 ימים.

טליה אגמון: אפשר להשאיר את הסעיף כמו שהוא, ורק חצי שנה עד שאנחנו נפרסם רשימה, לצערי הרב.

זבולון אורלב: ומתי תתנו את הפרטים לתוספת?

טליה אגמון: אז הנה: שם מלא.

טליה אגמון: התעודת זהות.

טליה אגמון: המין.

טליה אגמון: הגיל.

טליה אגמון: הכתובת.

זבולון אורלב: לאט לאט.

זבולון אורלב: לאט לאט, את מקריאה לו.

זבולון אורלב: מהתחלה.

טליה אגמון: שם מלא של הנבדק.

טליה אגמון: מספר זהות.

טליה אגמון: מין.

טליה אגמון: גיל, או תאריך לידה.

טליה אגמון: כתובת.

טליה אגמון: טלפון.

טליה אגמון: לאום ומוצא.

אייל לב ארי: או.

אייל לב ארי: קיי.

אייל לב ארי: בסדר.

אייל לב ארי: יוצא לנו: שם מלא.

אייל לב ארי: מין.

אייל לב ארי: תעודת זהות.

אייל לב ארי: גיל.

אייל לב ארי: תאריך לידה.

אייל לב ארי: כתובת.

אייל לב ארי: טלפון.

אייל לב ארי: לאום.

אייל לב ארי: מוצא.

אייל לב ארי: מוסיף היושב ראש גם מיקוד.

זבולון אורלב: כתובת מלאה.

אייל לב ארי: זה גיל או תאריך לידה אני חושב.

טליה אגמון: אני חושבת שתאריך לידה נותן את הגיל.

אייל לב ארי: אני חושב שתאריך לידה יהיה עדיף.

טליה אגמון: תאריך לידה זה עדיף, כי אז.

אייל לב ארי: או.

אייל לב ארי: קיי.

אייל לב ארי: סעיף 6(ב)(4) ז סעיף שלא הוצבע עליו בדיון במאי 2010.

חיים כץ: אז תקרא אותו.

אייל לב ארי: אני אקרא אותו.

אייל לב ארי: סעיף קטן (ב).

אייל לב ארי: סעיף 6 מדבר על היתר להקמת מרשם תורמי מוח עצם והפעלתו.

אייל לב ארי: בין היתר קובע סעיף קטן (ב) התנאים שבהם אסור למנהל לתת היתר, אלא אם שוכנע שמתקיימים כל אלה.

אייל לב ארי: בין היתר דנו בעצם איזה סוג מומחיות צריך אותו יועץ רפואי קבוע שאמור לעבוד עם המרשם.

חיים כץ: תקריא אותו.

אייל לב ארי: או.

אייל לב ארי: קיי.

אייל לב ארי: אז פיסקה 4 תיקרא כך: "המבקש מעסיק יועץ רפואי קבוע שהוא רופא מומחה בהמטולוגיה בעל ניסיון בתחום השתלות מוח עצם".

אייל לב ארי: או.

אייל לב ארי: קיי.

אייל לב ארי: אנחנו בעצם הבנו שאין צורך ... רפואת עירויים.

טליה אגמון: זהו.

טליה אגמון: אפשר להוסיף גם: או בתחום רפואת עירויים.

חיים כץ: אז אנחנו החלטנו שאין צורך.

אייל לב ארי: אז צריך?

אייל לב ארי: אפשר.

קריאה: זה מרחיב את האפשרויות של המאגרים.

חיים כץ: בסדר.

חיים כץ: אז משאירים.

אייל לב ארי: אז: "או בתחום רפואת עירויים וניהול בנק הדם", יישאר.

חיים כץ: אז תרשום שזה לא הצבענו עוד.

חיים כץ: תרשום.

חיים כץ: תגדיר.

חיים כץ: לסעיף 6(ב)(4) מי בעד ירים את ידו.

חיים כץ: הצבעה בעד – רוב נגד – מיעוט סעיף 6(ב)(4) התקבל

חיים כץ: לא חשוב.

חיים כץ: תודה רבה.

חיים כץ: כל חברי הכנסת שנמצאים באולם יש להם זכות הצבעה.

חיים כץ: תמכו.

חיים כץ: אין מתנגדים ואין נמנעים לסעיף.

חיים כץ: אז זה עבר.

אייל לב ארי: סעיף 12 שדן בהעברת מידע למאגר מידע עולמי.

אייל לב ארי: אומר שבעצם, בעקבות בעצם השינוי של העברה שהייתה במקור לא יאוחר מ – 3 חודשים ממועד קבלתם.

אייל לב ארי: וזה שונה בעצם: "מיום רישומן במרשם תורמי מוח העצם".

אייל לב ארי: בעצם ירד הבסיס האמיתי לזמן מוגדר שבו בעצם יישלח המידע למאגר המידע העולמי, ואז השאלה אם בעצם, הדבר בעצם נדרש.

אייל לב ארי: כי לא יאוחר מ – 3 חודשים זה כבר זמן בעצם כבר עמום מיום הרישום במרשם.

טליה אגמון: אם זה מיום בדיקתם.

קריאה: מיום שקיבלתם את התוצאות.

קריאה: אבל זה לא מה שרשמתם פה.

טליה אגמון: זה ההערה שלנו.

טליה אגמון: הם רשמו: מיום רישומם במרשם.

טליה אגמון: זה חסר משמעות.

זבולון אורלב: מיום בדיקתם.

טליה אגמון: זה לוקח זמן מרגע שהם גומרות להיבדק עד שהם מגיעות אליכם?

זבולון אורלב: מיום קבלת בדיקת.

טליה אגמון: כפי שהיה כתוב בהתחלה.

חיים כץ: זה הצבענו?

אייל לב ארי: כן.

חיים כץ: או.

חיים כץ: קיי.

חיים כץ: סעיף 17 נותר גם כן, למיטב זיכרוני, פתוח.

חיים כץ: כן.

חיים כץ: סעיף 17 בעצם לא הייתה הצבעה של הועדה.

חיים כץ: נשארה באמת השאלה אם ...

חיים כץ: סעיף פיקוח הספציפי לחוק הזה, ולדעתו של לא נדרש סעיף פיקוח.

חיים כץ: יש להם בעצם מקורות פיקוח חיצוניים לחוק הזה שהם יספיקו.

טליה אגמון: מאחר ומדובר בעצם בשני סוגים של עניינים: 1 – זה מאגר מידע.

חיים כץ: זבולון, מה אתה אומר?

זבולון אורלב: כדעת משרד הבריאות.

חיים כץ: אתה בטוח?

זבולון אורלב: כן.

חיים כץ: תשאל את זאת שלידך, שמתעסקת בנושא.

זבולון אורלב: יושבת לידי זאת ד"ר ברכה זיסר.

ברכה זיסר: לעניין הפיקוח?

ברכה זיסר: לא, זה ... של משרד הבריאות.

טליה אגמון: יש פיקוח על מעבדות, הוא מוסדר במקום אחר.

טליה אגמון: יש פיקוח על מאגרי מידע.

טליה אגמון: הוא בסמכות אחרת.

אייל לב ארי: בסדר.

אייל לב ארי: שאלת התיקצוב גם ככה בעצם אנחנו יודעים שבעצם חברי הכנסת מסתפקים במכתב של.

חיים כץ: מכתב של משרד האוצר שהעתקו יועבר לועדה ברוח הדברים שאמרת לפרוטוקול.

חיים כץ: אדוני משרד האוצר.

יאיר זילברשטיין: המכתב שהועבר לחבר הכנסת אורלב.

חיים כץ: תעביר אותו מכתב לועדה.

זבולון אורלב: תעביר אותו רק חתום.

זבולון אורלב: בסדר?

יאיר זילברשטיין: אבל ההתחייבות במה שאמרנו פה לועדה שהכסף נמצא בבסיס התקציב.

חיים כץ: אני לא מבין מה אמרת.

חיים כץ: תגיד בעברית.

חיים כץ: תגיד בעברית את מה שאמרת, שיהיה רשום בפרוטוקול, ותדאג להעביר לנו מכתב לועדה.

יאיר זילברשטיין: בסדר.

יאיר זילברשטיין: והנושא של בסיס התקציב.

חיים כץ: עוד פעם בסדר?

יאיר זילברשטיין: לא, אני אומר שהנושא של בסיס התקציב אני אבקש ש יעביר את.

חיים כץ: אין לי בעיה.

זבולון אורלב: בסדר גמור.

זבולון אורלב: תעביר מכתב על בסיס התקציב.

יאיר זילברשטיין: אין בעיה.

יאיר זילברשטיין: בסדר גמור.

זבולון אורלב: משנה למנכ"ל.

חיים כץ: אז אתה תעביר לועדה מכתב חתום.

יאיר זילברשטיין: כן, כן.

חיים כץ: ואל תשכח להוסיף גם את עמיר פרץ.

חיים כץ: למען לא ייפגע כבודו.

חיים כץ: וזבולון אורלב, וזה בילסקי.

יאיר זילברשטיין: שניהם מופיעים.

חיים כץ: או.

חיים כץ: קיי.

חיים כץ: אז אתה.

יאיר זילברשטיין: אני אעביר.

חיים כץ: תוך שבוע ימים מהיום יש לנו מכתב.

חיים כץ: עד יום שני שבוע הבא.

חיים כץ: זה מספיק זמן יש לך לכתוב ולהחתים.

חיים כץ: אתה מעביר לנו גם.

חיים כץ: ואנחנו מצביעים על הצעת החוק.

חיים כץ: גמרת להקריא אותה?

אייל לב ארי: יש עוד הערונת.

חיים כץ: עוד הערונת, בבקשה.

אייל לב ארי: רק עוד הערה אחרונה של לגבי סעיף 20, לגבי הוראות המעבר.

אייל לב ארי: הם מתייחסות למרשמים שכבר פועלים.

אייל לב ארי: בעצם בנוסח שעליו הוצבע בדיון הקודם, דובר על מרשם שבעצם "היה קיים ערב יום התחילה, והגיש בקשה להיתר בתוך 60 ימים מיום התחילה של החוק, רשאי להמשיך ולפעול עד להחלטת המנהל בבקשתו".

אייל לב ארי: מבקש לשנות את זה שזה יהיה 60 ימים מיום שהורה המנהל כיצד להגיש בקשות לפי סעיף 7.

טליה אגמון: זה הבקשות להיתר.

אייל לב ארי: לפי סעיף 7, שזה בעצם דן בבקשה לקבלת היתר למרשם.

חיים כץ: וזה מתאים ל?

חיים כץ: מתאים למשרד הבריאות.

חיים כץ: ועל זה הצבענו?

אייל לב ארי: זה הצבענו.

חיים כץ: הצבענו.

חיים כץ: תעשה שינוי.

חיים כץ: חבר הכנסת זבולון אורלב.

חיים כץ: בבקשה.

זבולון אורלב: קודם כל אני רוצה להודות ליושב ראש, גם למשרד האוצר, וגם למשרד הבריאות.

זבולון אורלב: אבל אני מבקש לדעת עם משרד האוצר: תוך כמה זמן.

חיים כץ: משרד האומר זה פה.

זבולון אורלב: סליחה, משרד הבריאות.

זבולון אורלב: תוך כמה זמן אתם צופים שיבוצעו התמיכות האלה?

זבולון אורלב: מה לוח הזמנים?

בועז לב: לגבי 2011 עדיין לא נקבעו הקריטריונים.

בועז לב: ייקבעו הקריטריונים ל – 2011.

בועז לב: 2010 ...

בועז לב: ונמצאה חלופה.

בועז לב: לגבי 2011 צריכים להיקבע קריטריונים, ועל פי לוח הזמנים שהקריטריונים האלה ...

בועז לב: ממשרד המשפטים, מקבלים את האישור, ואז מתחלק הכסף על פי הבקשות לקריטריונים.

בועז לב: אני מניח, אני לא רוצה להתחייב.

בועז לב: אני מקווה ומניח שתוך 6 חודשים הדבר הזה, אני לא רוצה להתחייב כאן על משהו שאני לא יכול להתחייב אליו.

זבולון אורלב: למה?

זבולון אורלב: הקריטריונים ל – 2011 שונים מהקריטריונים של 2010?

בועז לב: כן.

בועז לב: הם עשויים להיות שונים.

בועז לב: לדוגמה: אנחנו רוצים לטייב את הקריטריונים, ולמשל, לתמרץ מאגרים שיתמקדו באוכלוסיות שהם עניות בתרומות מאגר מח עצם, למשל.

בועז לב: זה לא מופיע בקריטריונים של 2010.

בועז לב: ולכן יש ועדה לעניין הזה, והועדה הזאת היא תמליץ בפנינו מהם הקריטריונים על פיהם נחלק את הכסף שנקוב לשנת 2011.

זבולון אורלב: המשמעות שבעצם יעברו שני שליש מהשנה עד שהעמותות, עד שהמאגרים יקבלו את התמיכה.

זבולון אורלב: זה נראה דבר בעליל בלתי סביר.

זבולון אורלב: אם יהיה שינויים, 2010 עוד לא קיבלו.

בועז לב: הם יקבלו.

בועז לב: הם יקבלו עכשיו את 2010.

זבולון אורלב: 2010 עוד לא קיבלו.

בועז לב: כי 2010 נקבע בסוף- - -

זבולון אורלב: למה על שינויים בקריטריונים, נגיד שאני מסכים, אתה לא צריך את ההסכמה שלי, אבל אתה אומר דבר הגיוני בקשר לשינויים.

זבולון אורלב: למה זה צריך לקחת חצי שנה?

זבולון אורלב: גם אני הייתי בצד הזה של השולחן.

זבולון אורלב: זה לא צריך לקחת חצי שנה.

בועז לב: אנחנו נעשה את זה מהר ככל שנוכל.

בועז לב: אני לא רוצה להתחייב על משהו שאני לא יכול, שהוא חלקו לא נתון בידי.

בועז לב: עם כל הכבוד.

בועז לב: אני יכול להתחייב רק על מה שאני יכול להתחייב.

זבולון אורלב: השאלה מתי אתם מעבירים, אני אשאל אחרת: מתי לדעתך אתם מעבירים.

בועז לב: ברגע שתסתיים הגדרת הזה.

חיים כץ: תשמע, אמר מקודם חבר הכנסת בילסקי: אתה יודע כמה אנשים היו חיים אם ההחלטה הזאת של ה – 2.5 מיליון הייתה מגיעה כמה חודשים לפני?

חיים כץ: זאת אומרת, הוא אמר.

בועז לב: טרם ההחלטה ... הכסף.

חיים כץ: תקשיב מה הוא אומר לך.

חיים כץ: אתה יודע כמה אנשים יכלו לחיות אם אתה במקום חצי שנה, תעשה את זה בחודשיים?

חיים כץ: זה מה רצית להגיד, רשמת לי שאני אגיד לו?

חיים כץ: זאב?

חיים כץ: הקראתי בסדר.

זבולון אורלב: אין סיבה לחצי שנה.

חיים כץ: או.

חיים כץ: קיי.

בועז לב: אנחנו נעשה את זה מהר.

זבולון אורלב: אני אומר כמי שהיה מנכ"ל של שני משרדי ממשלה, אני אומר בכנות וביושר, שינויים בקריטריונים שהם לא, שינויים, הם לא שינויים מפליגים, לא צריכים לקחת בכל מקרה 8 חודשים.

זבולון אורלב: וגם ככה עד היום המגזר השלישי לקח על עצמו את כל המשימה.

זבולון אורלב: אתה אומר לו: תשמע, תמשיך לממן, זה חבל.

חיים כץ: אתה יודע כמה זמן יושבים על התקנות של דם טבורי?

חיים כץ: על ההפרדה?

זבולון אורלב: לכן לא הלכתי במסלול הזה.

חיים כץ: לא, אבל נעשה את זה טוב.

זבולון אורלב: לכן לא הלכנו במסלול הזה.

חיים כץ: בסדר.

זבולון אורלב: הגעתי למסקנה שהסכמה עם האוצר על תפוח אחד ביד שווה יותר מאשר כל מיני דברים אחרים, שזה שני תפוחים על העץ.

זבולון אורלב: בעיני, הסכמה עם האוצר, והסכמה עם שווה הרבה מאד.

זבולון אורלב: היא מבטיחה שהדבר יבוצע.

זבולון אורלב: כרגע יש לנו ויכוח על לוח הזמנים.

זבולון אורלב: אני מבטיח רק דבר אחד, אני אומר את זה גם לפרוטוקול.

זבולון אורלב: אני לא ארד מהוורידים של עד שהתקנות האלה יאושרו.

זבולון אורלב: אני לא ארד מהוורידים.

זבולון אורלב: אם אתם רוצים אותי על הוורידים שלכם.

חיים כץ: זה בריאותי?

קריאה: זה בריאותי.

חיים כץ: זה בריאותי?

חיים כץ: לשבת על הוורידים זה בריאותי?

זבולון אורלב: הכל בסדר.

זבולון אורלב: לא צריכים לקחת.

זבולון אורלב: אני אומר את זה בידידות.

זבולון אורלב: אני מעריך את משרד הבריאות.

חיים כץ: או.

חיים כץ: קיי.

חיים כץ: כן גבירתי, רצית להגיד משהו.

ברכה זיסר: כן.

ברכה זיסר: רציתי.

חיים כץ: לפרוטוקול, תפקיד ושם.

ברכה זיסר: ד"ר ברכה זיסר, ואני מנהלת את המאגר לתורמי מח עצם של "עזר מציון", שזה בעצם המאגר הגדול בארץ שהוא מונה למעלה מ – 550 אלף תורמים.

ברכה זיסר: אז א' – רציתי להודות באמת ליושב ראש הועדה, ולועדה שאנחנו סוף, סוף אולי זוכים ברגע היסטורי להעביר את החוק.

ברכה זיסר: מה שכן חשוב לי לציין זה שמאז המבצע שהיה לטובת עמית קדוש, שכולנו בטח זוכרים.

ברכה זיסר: זה היה לפני שנה וחצי.

ברכה זיסר: אנחנו לא עשינו מבצעים.

ברכה זיסר: כל השנה וחצי הזאת, למרות שהיה פניה של עשרות רבות של משפחות.

ברכה זיסר: והסיבה הייתה: היעדר תקציב.

ברכה זיסר: המאגר שלנו בודק בכל שנה עשרות אלפי חיילים, במסגרת הבקו"ם, וגם בנות של שירות לאומי.

ברכה זיסר: אנחנו לא מסוגלים, למעט החיילים והבנות של השירות הלאומי, אנחנו לא מסוגלים לבדוק עוד אנשים מאוכלוסיות חלשות, מה שנקרא, בגלל היעדר תקציב.

ברכה זיסר: ולא קיבלנו עדיין כמובן את התקציב של 2010.

ברכה זיסר: אני מאד מקווה ש – 2011 יהיה קצת יותר מהר.

ברכה זיסר: אם רוצים לבדוק מי עושה את האוכלוסיות החלשות, צריך לתת לו את התקציב הזה כדי שהוא יוכל לעשות את האוכלוסיות החלשות.

ברכה זיסר: אנחנו רוצים לפנות גם למגזרים האחרים: גם לדרוזים, גם לצ'רקסים, גם לערבים.

ברכה זיסר: אם יהיה תקציב אנחנו נעשה את זה.

ברכה זיסר: אבל בינתיים גם 2010 לא קיבלנו.

ברכה זיסר: 2011, כמו שאני רואה, יקרה לקראת סוף השנה.

ברכה זיסר: אם יש דרך להחיש את זה אני אהיה אסירת תודה בשם המשפחות והחולים.

חיים כץ: או.

חיים כץ: קיי.

חיים כץ: תודה רבה.

חיים כץ: בשביל לא, כן?

חיים כץ: אתה גם רוצה להגיד?

חיים כץ: בבקשה.

חיים כץ: אני לא רציתי לעכב יותר את החוק.

חיים כץ: שיתחילו כבר בתקנות.

חיים כץ: אם אתם יש לכם זמן.

חיים כץ: גם אני יש לי זמן.

זאב בילסקי: לא, אני רציתי להודות לך.

חיים כץ: לי?

זאב בילסקי: כן.

זאב בילסקי: אני בבוקר כשישבנו ברכה ואני אז הסברתי לה למה זה הולך לעבור היום, וזה בהכירי אותך.

זאב בילסקי: ולכן אני רוצה להודות לך.

זאב בילסקי: אני רוצה להודות לך, ברכה זיסר, אני חושב שאשה שמחזיקה את העסק הזה לרמה של 550 אלף, עם חיילי צה"ל, עם בנות של שירות לאומי, אני חושב שהועדה צריכה להביע הרבה הערכה לכל מה שעשית עד כה לבד, והיום באמת, גם כל הכבוד לך שאת מוכנה להכניס שותף, כפי שאנחנו רואים, שותף קצת בעייתי, אבל בכל זאת שותף.

זאב בילסקי: ואני חושב שאת עושה נכון.

זאב בילסקי: ותודה אחרונה, אדוני היושב ראש, לזבולון אורלב, רבי ומורי, אם לא היה הוא, אני לא יודע אם אני הייתי זוכה לשבת פה היום כשהצעת חוק שאני חתום עליה עוברת.

חיים כץ: או.

חיים כץ: קיי.

חיים כץ: אחרי כל התודות, אז מה שנשאר לנו זה להצביע על הצעת החוק כהכנה לקריאה שניה ושלישית, ולהעלות אותה למליאה, ולקבל את אישור המליאה.

חיים כץ: כמה שאני מבין, להצעה הזאת אין הסתייגויות, אז אני מקווה שהיא תונח השבוע, ובשבוע הבא ביום שני תיכנס לספר החוקים של מדינת ישראל.

עפו אגבאריה: מה האפשרות לטפל במה שביקשה ד"ר ברכה זיסר?

חיים כץ: לעכב את החוק לעוד שנה.

עפו אגבאריה: לא, כי באמת.

חיים כץ: אין מה.

חיים כץ: גם אני, תגיד לי, אני צוחק איתך?

חיים כץ: אתה כבר מכיר אותי.

עפו אגבאריה: זה דבר חשוב מאד מה שהיא אמרה.

חיים כץ: נכון.

עפו אגבאריה: באמת אפשר לגייס הרבה יותר, בעיקר שאנחנו יודעים שהבעיה היא הקטנים שאין להם, יש את המודעות, והם רוצים לתרום, אבל אין באמת את התקציבים, וזה שמעתי גם מפה, מירושלים.

חיים כץ: או.

חיים כץ: קיי.

חיים כץ: לקחנו, הערתך המלומדת והחשובה נרשמה בפרוטוקול, ואני מקווה שהיא קיבלה אוזן קשבת.

עפו אגבאריה: אני מאד מקווה.

חיים כץ: הן במשרד האוצר, והן במשרד הבריאות.

עפו אגבאריה: שזה יהיה אוזן קשבת במשרד האוצר, בשביל באמת לצאת מזה.

חיים כץ: אין במשרד הבריאות.

חיים כץ: ראית, ישבת פה וראית מה זה להביא 2.5 מיליון שקל.

עפו אגבאריה: כן.

חיים כץ: אבל אם זה היה מיליארד, זה היה בא בקלות.

חיים כץ: אז אנחנו נעלה את הצעת החוק.

אייל לב ארי: רק להפנות את תשומת לב הועדה לעניין סעיף התחילה.

אייל לב ארי: בעצם התיקון שעשינו בסעיף 20.

אייל לב ארי: כרגע סעיף התחילה הוא בעצם שנה מיום הפרסום.

אייל לב ארי: תחילת החוק הוא בעצם שנה.

חיים כץ: אנחנו מדברים על חצי שנה מיום הפרסום.

חיים כץ: עכשיו אנחנו מדברים חצי שנה מיום הפרסום.

חיים כץ: אתה צריך לגמור את התקנות, חצי שנה.

חיים כץ: אנחנו מורידים משנה לחצי שנה.

ברכה זיסר: התמיכות הם לא בהכרע קשורות בכניסה לתוקף.

בועז לב: אנחנו נעשה את זה מהר ככל שניתן, בלי שום קשר לתקנות.

חיים כץ: חצי שנה מיום הפרסום.

חיים כץ: וזה יהיה ב – 2011.

חיים כץ: שנה זה כבר יהיה ב – 2012.

אייל לב ארי: 6 חודשים מיום פרסומה.

חיים כץ: 6 חודשים מיום פרסומו.

חיים כץ: אין לך עוד דברים קטנים?

אייל לב ארי: לא.

חיים כץ: אז אנחנו ברגע היסטורי זה, אנחנו יכולים לעבור להצבעה.

חיים כץ: מי בעד, ירים את ידו.

חיים כץ: אז יש 3 ח"כים שיש להם זכות הצבעה, וח"כ אחד שתומך תמיכה מוסרית, לבבית, אבל אין לו זכות הצבעה.

חיים כץ: השלושה שתמכו, אישרו את הצעת החוק בקריאה שניה, שלישית, והיא תעלה למליאה, בלי נדר, בשבוע הבא ביום שני.

חיים כץ: הצבעה בעד - פה אחד החוק התקבל למען הסר ספק אני מבקש רביזיה.

חיים כץ: הצבעה בעד – מיעוט נגד – רוב בקשת הרביזיה נדחתה ומי נגד הרביזיה ירים את ידו.

חיים כץ: עכשיו זה כבר יונח ויעלה ביום שני, בלי נדר, ויירשם בספר החוקים של מדינת ישראל.

חיים כץ: תודה רבה.

חיים כץ: הישיבה נעולה.